
Tranziens objektumok keresése és fotometriai nyomon követése az M31 galaxisban a Piszkéstetői Obsz...

Dolgozatomban bemutatom az általam fejlesztett programkódot, amivel a Piszkéstetői Obszervatórium 60 cm-es Schmidt távcsövével készített M31 felvételek képfeldolgozását, és az elkészült képeken tranziens objektumok keresését folytattam. A program által elvégzett munkafolyamatok sorrendben a következőek: a felvételek bias-, dark- és flat-field- korrekciója, a CCD szenzoron található folt eltüntetése a képekről, koordinátaháló illesztése, a felvételek egymáshoz igazítása és egységnyi expozíciós időre normálása, a felvételek medián kombinációja, az M31 galaxis levonása a kombinált képről, korábbi differencia felvétel kivonása a háttér levont képből és végül tranziens objektumok keresése a differencia képen. Ezen kívül írok még az új kamera kiolvasási zajának és a sötét áramának az elmúlt 2 év során tapasztalt változásairól, továbbá dolgozatom végén részletesen bemutatom az eddig felfedezett 2 nóva általam készített fénygörbéit, és a fénygörbékből kapott néhány paramétert, ami alapján el lehet végezni ezeknek az osztályozását, valamint további 3 megfigyelt tranzienst is ismertetek hasonló módon.



